Folketing
2011-02-03

Mogens Jensen efterlyser, har jeg afleveret til Folketinget her til morgen, men det kan godt være, at det ikke er kommet igennem systemet, og det skal jeg ikke klandre nogen for, heller ikke mig selv. Men jeg kan sige her, at i det svar, Folketinget har fået på det spørgsmål, vurderer Det Kongelige Bibliotek, at antallet af computerspilsudgivelser, der har relevans for nationalsamlingerne, som måtte være faldet uden for pligtafleveringen, er lille. Det drejer sig i så fald om udgivelser fra en lille mængde spiludviklere, hvis spil udgives på udenlandske forlag. Det vil sige, at hvis man producerer dem i udlandet til et udenlandsk publikum, er der ikke pligtaflevering, og det er der jo heller ikke, hvis en dansk forfatter skriver på kinesisk og udkommer i Beijing. På den baggrund vurderer Det Kongelige Bibliotek, at pligtafleveringslovens bestemmelser om computerspil både i teoretisk og praktisk henseende er ubrugelige til det formål at indsamle computerspil med relevans for dansk kulturarv og finder derfor heller ikke en lovændring påkrævet på nuværende tidspunkt.